----

----

I Informácie

Komisia

----

Výmenný kurz eura (1)

14. septembra 2005

(2005/C 226/01)

1 euro= 

----

(1)

Zdroj: referenčný výmenný kurz publikovaný ECB.

----

----

Rozhodnutia prijaté Komisiou podľa článku 9 smernice Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, ktorou sa mení a dopĺňa smernica Rady 96/61/ES

(2005/C 226/02)

(Text s významom pre EHP)

Tieto rozhodnutia sa vzťahujú na národné alokačné plány, ktoré oznámili členské štáty Komisii na obdobie obchodovania 2005 – 2007:

Autentické znenie(-ia) týchto rozhodnutí je možné nájsť na tejto internetovej stránke:

http://www.europa.eu.int/comm/environment/climat/emission_plans.htm

----

----

Povolenie štátnej pomoci v rámci ustanovení článkov 87 a 88 Zmluvy o ES

Prípady, ku ktorým nemá Komisia námietky

(2005/C 226/03)

(Text s významom pre EHP)

Dátum rozhodnutia: 

Členský štát: Grécko

Číslo pomoci: N 92/2004

Názov: Demonštračný projekt inovačných energetických technológií

Účel: Regionálna pomoc – program má za cieľ propagáciu investícií do inovačných technológií energetického sektoru

Právny základ: Ν. 2860/2000, π.δ. 98/1996

Rozpočet: 3,8 miliónov EUR

Intenzita alebo výška pomoci: V súlade s mapou regionálnej pomoci pre Grécko

Trvanie: do 31.12.2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Spojené kráľovstvo

Číslo pomoci: N 150/2004

Názov: Program garancie úveru a prenájmu

Právny základ: Regional Development Agencies Act 1998

Účel(-y): Pomoc malým a stredným podnikom/Regionálna pomoc

Rozpočet: 25 000 000 GBP (37 783 781,51 EUR)

Trvanie: do 31.12.2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Nemecko (Brandenbursko)

Číslo pomoci: N 191/04

Názov: Program výskumu a vývoja „Pomoc projektom výskumu a vývoja v Brandenbursku“

Účel: Podpora projektov výskumu a vývoja v Brandenbursku

Právny základ: Richtlinie des Ministeriums für Wirtschaft des Landes Brandenburg

Rozpočet: 10 miliónov EUR ročne

Intenzita alebo výška: na priemyselný výskum: najviac 50 %;

na predsúťažný vývoj: najviac 25 %;

plus dodatočných 10 percentuálnych bodov pre MSP;

plus dodatočných 5 alebo 10 percentuálnych bodov ako regionálny bonus;

plus dodatočných 15 percentuálnych bodov podľa bodu 5.10.3 prvého pododseku;

spolu vrátane bonusov nesmie prekročiť 75 % pri priemyselnom výskume a 50 % pri predsúťažnom vývoji

Trvanie: do 31.12.2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Nemecko (Bavorsko)

Číslo pomoci: N 192/2004

Názov: Program technológie mikrosystémov: Predĺženie od roku 2004 do roku 2008

Účel: Na podporu výskumno-vývojových projektov v oblasti mikrosystémov a na posilnenie priemyselnej konkurencieschopnosti

Právny základ: Haushaltsgesetz des Freistaates Bayern

Rozpočet: Až do 4,1 miliónov EUR ročne

Intenzita alebo výška: až do: 50 % na priemyselný výskum, 25 % na predsúťažný vývoj. Žiadny ďalší bonus

Trvanie: 2004 (od jej schválenia) – do 31.12.2008

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Rakúsko (Mesto Viedeň)

Číslo pomoci: N 241/04

Názov: Program pomoci „Pomoc technickým zariadeniam na produkciu obnoviteľnej energie“

Účel: Podpora elektrickej energie z obnoviteľných zdrojov (Energia)

Právny základ: Förderungsrichtlinien 2003 für die Förderung der Erzeugung von Ökostrom

Rozpočet: Max. 4 milióny EUR ročne

Intenzita alebo výška: Až 40 % oprávnených nákladov plus 10 % bonus pre malé a stredné podniky

Trvanie: do 31.12.2013

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Estonia

Číslo pomoci: N314/2005

Názov: Oslobodenie od spotrebnej dane na biopalivá

Účel: Ochrana životného prostredia

Právny základ: Alkoholi-, tubaka- ja kütuseaktsiisi seadus

Intenzita pomoci alebo výška pomoci: 658 000 000 EEK

Doba trvania: 2005 – 2011

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Dánsko

Číslo prípadu: N 317/A/2004

Názov: Úľava na dani z energie pre určitú výrobu aminokyselín

Účel: Vyrovnať neprimerané daňové poplatky v súvislosti s princípmi zákona o spoplatňovaní energie

Právny základ: Lovforslag nr. 210 af 31. marts 2004 om ændring af lov om kuldioxidafgift af visse energiprodukter, lov om afgift af naturgas og bygas, lov om afgift af elektricitet, lov om energiafgift af mineralolieprodukter m.v., lov om afgift af stenkul, brunkul og koks m.v. og lov om statstilskud til dækning af udgifter til kuldioxidafgift i disse virksomheder med et stort energiforbrug

Rozpočet: ročná strata zo štátnych príjmov cca. 2,7 milióna DKK (cca. 0,4 milióna EUR)

Trvanie: 10 rokov

Ďalšie informácie: Výročná správa

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Švédsko

Číslo prípadu: N 524/2004

Názov: „Investičná pomoc pre zvýšenie efektívneho využívania energie a prechodu na obnoviteľné zdroje energie vo verejných priestoroch“

Účel: Stimulovať majiteľov verejných priestorov investovať do efektívneho využívania energie, opatrení na šetrenie energie a prechodu na obnoviteľné zdroje energie.

Právny základ: „Förslag till lag om kreditering på skattekonto av stöd för investeringar i energieffektivisering och konvertering till förnybara energikällor“ & „Förordning om stöd till investeringar i energieffektivisering och konverting till förnybara energikällor“

Rozpočet: celkom 2 000 miliónov SEK (cca. 220 miliónov EUR)

Intenzita alebo výška: Investovanie do efektívneho využívania energie a prechodu na obnoviteľné zdroje energie: 30 %

Investovanie do inštalácie solárneho systému: 70 %

Trvanie: Investovanie do efektívneho využívania energie a prechodu na obnoviteľné zdroje energie: od 1.1.2005 do 31.12.2006

Investovanie do inštalácie solárneho systému: od 1.1.2005 do 31.12.2007

Ďalšie informácie: Výročná správa

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Slovinsko

Pomoc č.: N 537/04

Názov: „Spolufinancovanie projektov z rozpočtových fondov pre audiovizuálne médiá“

Účel: Audiovizuálne médiá

Právny základ: „Uredba o izvedbi rednega letnega javnega razpisa za sofinanciranje projektov iz proračunske postavke za avdiovizualne medije“, ki je bila objavljena 9.4.2004 z začetkom veljavnosti 10.4.2004

Rozpočet: 8,3 milióna EUR na 5 rokov

Intenzita alebo výška pomoci: pohyblivá, vo všeobecnosti menej ako 50 %

Trvanie: do konca roku 2010

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členský štát: Nemecko (Spolková krajina Sasko)

Pomoc číslo: N 544/2004

Titul: Podpora transferu technológií v Sasku (Nemecko)

Cieľ: Predĺženie programu pomoci N 558/2001. Program pomoci sa zameriava na zjednodušenie transferu technológií medzi dodávateľmi technológií (univerzity, výskumné centrá atď.) a používateľmi technológií. Program sa navyše zameriava na podporu zakladania podnikov založených na technológiách zakladaním rozličných technologických centier. (Výskum a vývoj)

Právny základ: Förderrichtlinie des Sächsischen Staatsministeriums für Wirtschaft und Arbeit über die Gewährung von Zuwendungen zur Unterstützung des Technologietransfers durch Technologiezentren im Freistaat Sachsen (Technologiezentrenförderung)

Rozpočet: 31 miliónov EUR

Intenzita alebo suma: Do výšky 75 % pre neziskové organizácie, ale max. 200 000 EUR ročne na jeden projekt (vo výnimočných prípadoch 400 000 EUR)

Trvanie: od 1.1.2005 – do 31.12.2009

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia: 

Členská krajina: Nemecko (Sasko)

Číslo pomoci: N 549/04

Názov: Projekty v Sasku zamerané na inovačné technológie

Účel: Predĺženie schémy pomoci NN 30/98; Podpora spolupráce medzi podnikmi a verejnými výskumnými organizáciami pri vývoji výrobkov a postupov pri technológiách budúcnosti. (Výskum a vývoj)

Právny základ: Förderrichtlinie des Sächsischen Staatsministeriums für Wirtschaft und Arbeit über die Gewährung von Zuwendungen für innovative technologieorientierte Verbundprojekte auf dem Gebiet der Zukunftstechnologien im Freistaat Sachsen (FuE-Verbundprojektförderung)

Rozpočet: 200 miliónov EUR

Intenzita alebo výška: Do výšky 100 % pre neziskové organizácie a do 70 % pre malé a stredné podniky.

Trvanie: od 1.1.2005 až do 31.12.2009

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Taliansko [Campania]

Číslo pomoci: N 581/2003

Názov: Zmena dočasných pracovných zmlúv alebo pracovných zmlúv na dobu určitú na zmluvy na dobu neurčitú

Účel: Podpora zamestnanosti

Právny základ: RECORD — Regolamento della Campania per un'occupazione duratura — Regolamento regionale per la concessione di aiuti per la conversione di contratti d'impiego temporanei o a tempo determinato in contratti a tempo indeterminato (bozza)

Rozpočet: 57 000 000 EUR (počas celkového trvania programu)

Intenzita pomoci: Do 16 % GGE (Ekvivalent hrubej hotovostnej finančnej pomoci)

Trvanie: do 31.12.2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

Dátum prijatia rozhodnutia: 

Členský štát: Poľsko

Číslo pomoci: N 585/2004

Názov: Program regionálnej pomoci pre podnikateľov v meste Olsztyn

Právny základ: Ustawa o podatkach i opłatach lokalnych z dnia 12 stycznia 1991 r.; Uchwała Rady Miasta w sprawie zwolnienia od podatku od nieruchomości dla przedsiębiorców realizujących na terenie miasta Olsztyn nowe inwestycje lub tworzących nowe miejsca pracy związane z tymi inwestycjami; Uchwała Rady Miasta w sprawie przyjęcia programu pomocy regionalnej dla przedsiębiorców udzielonej w Mieście Olsztyn

Účel(-y): regionálna pomoc

Poznámky: Regionálna pomoc pre prvotné investovanie a tvorbu pracovných miest v súvislosti s prvotným investovaním.

Rozpočet: 6 000 000 poľských zlotých (1 400 000 EUR)

Trvanie: od roku 2005 do 31.12.2006

Text rozhodnutia v platnom jazyku/platných jazykoch, zbavený dôverných údajov, je dostupný na internetovej stránke:

http://europa.eu.int/comm/secretariat_general/sgb/state_aids/

----

----

Predbežné oznámenie o koncentrácii

(Prípad COMP/M.3972 — TRW Automotive/Dalphi Metal España)

(2005/C 226/04)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

III Oznámenia

Komisia

----

D-Schwerin: Prevádzkovanie pravidelných leteckých služieb

Verejná súťaž, ktorú vyhlásila Spolková republika Nemecko podľa článku 4 ods. 1 písm. d) nariadenia Rady (EHS) č. 2408/92 týkajúca sa poskytovania pravidelných leteckých služieb na trase Rostock-Laage – Mníchov a Rostock-Laage – Kolín/Bonn

(2005/C 226/05)

(Text s významom pre EHP)

1.   Úvod: Podľa článku 4 ods. 1 písm. a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva sa nemecká vláda rozhodla od 1. januára 2006 uvaliť záväzky služieb vo verejnom záujme pravidelnej leteckej dopravy na trasách Rostock-Laage – Mníchov a Rostock-Laage – Kolín/Bonn. Údaje k týmto záväzkom služieb vo verejnom záujme boli uverejnené v Úradnom vestníku Európskej únie C 225 zo 14. septembra 2005.

Ak do 1. decembra 2005 žiadny letecký dopravca EÚ nepredloží Ministerstvu hospodárstva Mecklenburgska-Predného Pomoranska písomný dôkaz o začatí pravidelných letov k 1. januáru 2006 pri dodržaní záväzkov služieb vo verejnom záujme bez žiadosti o vyrovnávacie platby, Nemecko v rámci postupu podľa článku 4 ods. 1 písm. d) uvedeného nariadenia vyhradí prístup k týmto trasám vždy len jednému leteckému dopravcovi a od 1. januára 2006 bude udeľovať právo poskytovania týchto leteckých služieb v rámci verejnej súťaže.

2.   Opis služieb: Poskytovanie pravidelných leteckých služieb na trasách Rostock-Laage – Mníchov a Rostock-Laage – Kolín/Bonn podľa uvalených záväzkov na služby vo verejnom záujme, ktoré boli uverejnené v Úradnom vestníku Európskej únie C 225 zo 14. septembra 2005.

3.   Účasť na verejnej súťaži: Zúčastniť sa môžu všetci leteckí dopravcovia, ktorí sú držiteľmi platnej dopravnej licencie vrátane osvedčenia leteckého prevádzkovateľa vydanej členským štátom v súlade s nariadením Rady (EHS) č. 2407/92 z 23. júla 1992 o licenciách leteckých dopravcov.

4.   Postup: Verejná súťaž podlieha ustanoveniam článku 4 ods. 1 písm. d) až i) nariadenia (EHS) č. 2408/92.

Ministerstvo Mecklenburska-Predného Pomoranska si vyhradzuje právo odmietnuť všetky ponuky, príp. nezačať rokovať s nikým, ak sa nepredloží žiadna ekonomicky prijateľná ponuka. Uchádzač je viazaný svojou ponukou až kým sa neudelí zákazka.

5.   Súťažné podklady: Úplné súťažné podklady vrátane opisu služieb, zmluvných podmienok a prevzatia záväzkov vo verejnom záujem sú k dispozícii na tejto adrese:

Wirtschaftsministerium Mecklenburg-Vorpommern, Referat 510, Johannes-Stelling-Straße 14, D-19053 Schwerin, Tel.: (49-385) 588 5510, Fax: (49-385) 588 5865.

6.   Finančné vyrovnanie: V ponukách sa musí výslovne uviesť výška vyrovnávacích platieb (v eurách), ktoré budú rozdelené podľa obidvoch trás a podľa rokov, ktoré sa požadujú na poskytovanie služieb na príslušných trasách od plánovaného začatia letov.

7.   Cestovné: Predložené ponuky musia obsahovať plánované cestovné a súvisiace podmienky. Cestovné musí byť v súlade s príslušnými záväzkami služieb vo verejnom záujme, ktoré sú uverejnené v Úradnom vestníku Európskej únie C 225 zo 14. septembra 2005.

8.   Platnosť, zmeny a vypovedanie zmluvy: Platnosť zmluvy začne najskôr 1. januára 2006 a skončí najneskôr 31. októbra 2008.

Každá strana môže vypovedať zmluvu v lehote 3 mesiacov. Právo na mimoriadne, okamžité vypovedanie zmluvy zo závažného dôvodu ostáva týmto nedotknuté.

9.   Neplnenie zmluvy/zmluvné pokuty: Letecký dopravca je zodpovedný za riadne plnenie svojich zmluvných povinností. Pri neplnení alebo nedostatočnom plnení zmluvných povinností, ktoré musí letecký dopravca zastupovať, je poskytovateľ dotácie oprávnený pomerne skrátiť vyrovnávaciu platbu. Toto sa môže uplatňovať i vtedy, ak dôjde k vzniky škody.

10.   Predkladanie ponúk: Ponuky sa musia zaslať na túto adresu doporučene alebo tam odovzdať oproti potvrdenke o prevzatí:

Wirtschaftsministerium Mecklenburg-Vorpommern, Referat 510, Johannes-Stelling-Straße 14, D-19053 Schwerin. Tel. (49-385) 588 5510. Fax (49-385) 588 5865.

Ponuky sa musia predložiť najneskôr do jedného mesiaca odo dňa uverejnenia tohto oznámenia. Môžu sa predložiť na jednu alebo obidve trasy, musia však v nich byť uvedené požadované vyrovnávacie platby zvlášť pre každú trasu. Všetky ponuky sa musia predkladať v 4 vyhotoveniach.

11.   Platnosť verejnej súťaže: Táto verejná súťaž platí len vtedy, ak do 1. decembra 2005 žiaden letecký dopravca Spoločenstva nepredloží písomný dôkaz o poskytovaní pravidelných letov od 1. januára 2006 podľa záväzkov služieb vo verejnom záujme bez vyrovnávacích platieb.

----

----

I-Rím: Prevádzka pravidelných leteckých dopravných služieb

Verejná súťaž vyhlásená Talianskom v zmysle článku 4 ods. 1 písm. d) nariadenia Rady (EHS) č. 2408/92 na prevádzku pravidelných leteckých dopravných služieb na linke Krotón – Rím – Miláno a späť

(2005/C 226/06)

1.   Úvod: V zmysle článku 4 ods. 1 písm. a) nariadenia Rady (EHS) č. 2408/92 z 23.7.1992 o prístupe leteckých dopravcov Spoločenstva k letovým trasám v rámci Spoločenstva sa talianska vláda, ministerstvo infraštruktúry a dopravy, v súlade s ustanovením článku 52 ods. 35 zákona č. 448 z 28. decembra 2001 rozhodla uložiť záväzok verejnej služby na letecké dopravné služby na linke Krotón – Rím – Miláno a späť.

Predpisy súvisiace s uložením záväzku verejnej služby boli uverejnené v Úradnom vestníku Európskej únie C 225 zo 14. septembra 2005.

Ak žiaden dopravca do tridsiatich dní od uverejnenia tohto vyhlásenia nezriadi alebo nebude pripravovať zriadenie pravidelných leteckých dopravných služieb na uvedenej linke v súlade so záväzkami verejnej služby a bez nároku na finančné vyrovnanie, vláda sa v rámci postupu podľa čl. 4 ods. 1 písm. d) predmetného nariadenia rozhodla obmedziť prístup na túto linku na jedného dopravcu a prostredníctvom verejného obstarávania udeliť právo na poskytovanie týchto služieb od pätnásteho dňa po jeho schválení.

2.   Predmet verejnej súťaže: Prevádzka pravidelných leteckých dopravných služieb na uvedenej linke v súlade so záväzkami verejnej služby uverejnenými v Úradnom vestníku Európskej únie C 225 zo 14. septembra 2005.

3.   Účasť vo verejnej súťaži a jej priebeh: Verejnej súťaže sa môžu zúčastniť všetci leteckí dopravcovia Spoločenstva, ktorí sú držiteľmi platnej prevádzkovej licencie udelenej členským štátom Spoločenstva podľa nariadenia Rady (EHS) č. 2407/92 z 23. júla 1992 o licenciách leteckých dopravcov.

Verejná súťaž sa riadi ustanoveniami článku 4 ods. 1 písm. d), e), f), h) a i) nariadenia č. 2408/92.

4.   Zadanie – dohoda o poverení vykonávať služby: Spôsob účasti vo verejnej súťaži, ako aj kritériá prideľovania, sú opísané v zadaní, ktoré tvorí v každom ohľade integrálnu súčasť tohto vyhlásenia o verejnej súťaži.

Poverenie vykonávať služby sa riadi dohodou podľa vzoru, ktorý možno spolu so zadaním verejnej súťaže a ďalšími užitočnými informáciami žiadať u zadávateľa na tejto adrese:

ENAC – Area Linkporto Aereo, Viale del Castro Pretorio 118, I-00185 Rím. Tel.: (39) 06 44 59 61.

5.   Finančné vyrovnanie: V predložených ponukách sa musí výslovne uvádzať v prepočte na každý rok maximálna požadovanú výška vyrovnania za prevádzku služieb počas nasledujúcich dvoch rokov odo dňa stanoveného ako začiatok prevádzky. Presná výška vyrovnania sa stanoví spätne za každý rok na základe skutočných výdavkov a skutočných vstupov služieb, ako sú uvedené v dokladoch a v rámci hodnôt uvedených v ponuke, ako upresňuje zadanie.

Ročné splátky sa uskutočňujú prostredníctvom zálohy a vyrovnania nedoplatku. Vyplatenie nedoplatku sa uskutoční až po schválení účtov dopravcu súvisiacich s predmetnou linkou a overení, či boli služby vykonané podľa podmienok uvedených v nasledujúcom článku 7.

6.   Ceny: V predložených ponukách musia byť upresnené ceny v súlade so záväzkami verejnej služby, ako sú uverejnené v Úradnom vestníku Európskej únie C 225 zo 14. septembra 2005.

7.   Trvanie dohody: Dohoda bude trvať dva roky odo dňa, kedy sa začnú prevádzkovať pravidelné letecké dopravné služby na predmetnej linke v súlade so záväzkami vyplývajúcimi z uloženej verejnej služby s možnosťou predĺženia na ďalších dvanásť mesiacov.

Riadne vykonávanie dohody a analytické účtovníctvo dopravcu sa budú každoročne v spolupráci s dopravcom preverovať. Každá prípadná zmena musí byť predmetom dodatku k dohode.

8.   Vypovedanie dohody a výpovedná lehota: Zúčastnené strany môžu vypovedať dohodu pred jej uplynutím iba so 6 mesačnou výpovednou lehotou. V prípade nedodržania záväzku verejnej služby zo strany dopravcu sa jeho konanie pokladá za odstúpenie od dohody bez výpovednej lehoty, ak nezačne znova poskytovať službu v súlade so záväzkami verejnej služby do jedného mesiaca po výzve na presné dodržanie dohody.

Ak sa po prvých dvoch dopravných sezónach ukáže, že ponúkaná kapacita sa využíva na menej ako 50 %, Národný útvar civilného letectva si vyhradzuje možnosť obmedziť počet letov a/alebo minimálnu kapacitu a následne zmeniť výšku finančného vyrovnania.

Nedodržanie výpovednej lehoty uvedenej v prvom odseku tohto článku zo strany dopravcu sa stíha pokutou vypočítanou podľa počtu dní, v ktorých nebol splnený záväzok, a hospodárskeho výsledku na linke v príslušnom roku, pričom nemôže presiahnuť maximálnu sumu finančného vyrovnania stanoveného v článku 5.

9.   Nedodržanie dohody: Dopravca zodpovedá za presné dodržanie povinností, ktoré mu vyplývajú z dohody. V prípade nedodržania alebo nepresného dodržania dohody, ktoré nemožno pripísať zásahu vyššej moci alebo okolnostiam, ktoré nie sú v dosahu dopravcu, sú mimoriadne alebo nepredvídateľné, alebo im dopravca nemohol predísť pri vynaložení bežného úsilia, je možné rozhodnúť o zrušení zmluvy prostredníctvom formálneho vyrozumenia, ktoré treba odoslať dopravcovi do desiatich dní od zistenia skutočnosti.

Dopravca má k dispozícii najviac sedem dní od prijatia vyrozumenia na poskytnutie svojich dôvodov.

S cieľom zabezpečiť nepretržitosť a pravidelnosť letov sa dopravca, ktorý prijme tento záväzok verejnej služby, zaväzuje poskytnúť prevádzkovú kauciu na zaručenie riadneho výkonu a nepretržitosti služieb. Táto kaucia by sa mala rovnať aspoň dvom miliónom EUR poskytnutých organizácii ENAC (Ente Nazionale dell'Aviazione Civile – Národný útvar civilného letectva) prostredníctvom poistnej záruky. Táto organizácia ju potom použije na zaručenie pokračovania programu, ku ktorému sa dopravca zaviazal.

Kaucia sa automaticky uvoľní po ukončení pravidelnej previerky podľa posledného odseku článku 7, ktorá sa uskutočňuje po riadnom uplynutí platnosti dohody.

Počet zrušených letov za každý rok nemôže presiahnuť 2 % okrem prípadov zásahu vyššej moci. Za každý zrušený let nad uvedený limit sa musí dopravca zodpovedať regulačnému orgánu pokutou vo výške 3 000 EUR. Táto pokuta sa pridá k odškodneniu, ktoré stanovuje súčasný predpis DBC (Denied Boarding Compensation – náhrada pri odmietnutí nástupu do lietadla).

Zmluva sa ruší bez vyrozumenia, ak počet zrušených letov z dôvodov, ktoré možno priamo pripísať dopravcovi, v jednotlivých leteckých sezónach presiahne 4 % celkového počtu letov stanovených pre príslušnú linku.

K automatickému zrušeniu zmluvy dochádza v prípade, že danému obstarávateľovi bola zadržaná alebo odobratá prevádzková licencia alebo osvedčenie leteckého prevádzkovateľa (OLP).

V prípade zrušenia zmluvy si organizácia ENAC vyhradzuje právo zhodnotiť, či bude služby až do určenia nového prevádzkovateľa naďalej dočasne a za príslušných podmienok vykonávať súčasný dopravca.

Ak dopravca nemôže prevádzkovať služby na predmetných linkách z dôvodu:

nebezpečných meteorologických podmienok;

uzavretia niektorých letísk;

verejnej bezpečnosti;

štrajkov;

bezpečnostných problémov;

zásahu vyššej moci;

výška finančného ohodnotenia sa zníži pomerne k neuskutočneným letom.

10.   Spôsob predkladania ponúk: Prijímajú sa len ponuky pripravené v súlade so zadaním verejnej súťaže, ktoré boli odoslané do šesťdesiatich dní od uverejnenia tejto verejnej súťaže v Úradnom vestníku Európskej únie v zalepenej opečiatkovanej obálke doporučenou poštovou zásielkou s doručenkou alebo odovzdané osobne proti potvrdeniu o prevzatí na tejto adrese:

ENAC, Direzione Generale, Viale del Castro Pretorio 118, I-00185 Rome.

V prvom prípade je rozhodujúci dátum na poštovej pečiatke, v druhom prípade je to dátum na potvrdení o prevzatí.

11.   Platnosť verejnej súťaže: V súlade s článkom 4 ods. 1 písmenom d) nariadenia (EHS) č. 2408/92 podlieha platnosť tejto verejnej súťaže podmienke, že žiadny letecký dopravca Spoločenstva do tridsiatich dní od jej uverejnenia v Úradnom vestníku Európskej únie C 225 zo 14. septembra 2005 neprijme záväzok verejných služieb bez nároku na finančné vyrovnanie.

----